ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2022

# RAPORT DE SPECIALITATE

la proiectul de hotărâre privind atestarea apartenenței la domeniul privat

al Municipiului Câmpulung Moldovenesc a unor imobile

Cu privire la proiectul de hotărâre privind atestarea apartenenței la domeniul privat al Municipiului Câmpulung Moldovenesc a unor imobile, facem următoarele precizări:

Bunurile care fac obiectul prezentului proiect de hotărâre sunt situate în intravilanul municipiului, sunt înregistrare în evidențele contabile ale municipiului, pentru aceste imobile fiind încheiate contracte de închiriere.

Bunurile imobile propuse pentru atestarea apartenenței la domeniul privat al municipiului, sunt descrise după cum urmează:

1. Teren situat în str. Calea Bucovinei f.n., în intravilanul municipiului Câmpulung Moldovenesc, în suprafață de 3784 mp, identificat cadastral prin parcela 1F identică cu parcela 4172/1 din CF 41479 Câmpulung Moldovenesc.
2. Teren situat în str. Cucului f.n., în intravilanul municipiului Câmpulung Moldovenesc, în suprafață de 733 mp, identificat cadastral prin parcela 1CC și 2F nou formate, parte din parcela 2609/1 din CF 30429 Câmpulung Moldovenesc.
3. Teren situat zona Hurghiș, în intravilanul municipiului Câmpulung Moldovenesc, în suprafață de 2343 mp, identificat cadastral prin parcela 1F nou formată, parte din parcela 3250 din CF 38009 Câmpulung Moldovenesc și parte din parcela 3251/1 din CF 38740 Câmpulung Moldovenesc.
4. Apartament situat la demisolul clădirii din str. Calea Transilvaniei nr. 20, în intravilanul municipiului Câmpulung Moldovenesc. Apartamentul este compus din încăperile notate în plan cu nr. 1-6 (5 camere și o baie), cu o suprafață utilă de 131,8 mp și este identificat cadastral prin CF individual 34171-C1-U3 Câmpulung Moldovenesc.
5. Apartament situat în podul clădirii din str. Calea Transilvaniei nr. 20, în intravilanul municipiului Câmpulung Moldovenesc. Apartamentul este compus din încăperile notate în plan cu nr. 1 și 2, cu o suprafață utilă de 170,41 mp și este identificat cadastral prin parte din CF colectivă 34171-C1 Câmpulung Moldovenesc.
6. Imobil (clădire și teren) situat în str. Calea Transilvaniei nr. 29, în intravilanul municipiului Câmpulung Moldovenesc. Clădirea P+1 are o suprafață construită la sol de 284 mp, fiind construcție administrativă - aici funcționând Grădinița cu program normal ”Floare de Colț” și Casa Căsătoriilor, înscrisă în CF 38082 Câmpulung Moldovenesc. Terenul în suprafață de 335 mp, identificat cadastral prin parcela nou formată 1CC parte din parcela 101 din CF 38082 Câmpulung Moldovenesc;
7. Apartament situat la parterul clădirii din str. Ion Ștefureac nr. 1, în intravilanul municipiului Câmpulung Moldovenesc. Apartamentul este compus din 2 camere, hol și casa scării, având o suprafață utilă de 49,3 mp și este identificat cadastral prin CF individual 31240-C1-U3 Câmpulung Moldovenesc. În CF individual este înscrisă eronat adresa str. Calea Transilvaniei nr. 12, în realitate adresa fiind cea din CF 31240 – str. Ion Ștefureac nr. 1. Adresa se va corecta ulterior.

După adoptarea hotărârii se va putea face înregistrarea corectă în evidențele contabile și actualizarea și completarea inventarului domeniului privat al municipiului Câmpulung Moldovenesc precum și înscrierea la Biroul de cadastru și publicitate.

**Notă:** Bunurile imobile nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu sunt grevate de sarcini și nu fac obiectul vreunui litigiu.

După adoptarea hotărârii și evidențierea bunului în domeniul privat se vor putea face operațiunile de înscriere în cartea funciară a dreptului de proprietate asupra acestor imobile în favoarea Municipiul Câmpulung Moldovenesc.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Direcția tehnică și urbanism**  **Director executiv adjunct,**  Istrate Luminița | **Serviciu patrimoniu,**  Șef serviciu,  Niță Marcela Luminița  Nuțescu Gabriela Elvira |